Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael tähistas peaminister Rabini mõrva 20. aastapäeva miitinguga,
kus osales üle 100 000 iisraellase.
Türgi presidendi Erdogani AKP partei võitis enamuse,
mis lubab tal üksi valitseda. See on islamijuhile suur pööre.
Iisrael tähistas laupäeval peaminister Yitzhak Rabini mõrva 20. aastapäeva.
Rabini tappis 1995. a marurahvuslasest Iisraeli juut,
kes oli vastu tema rahukõnelustele palestiinlastega.
Väljakul, kus Rabin tapeti,
kogunes koos Iisraeli ja USA tippjuhtidega üle 100 000 iisraellase.
USA president Obama pidas rahvale suurelt ekraanilt kõne,
kus ta rõhutas, et rahu on endiselt võimalik.
Kuid ta ütles ka, et palestiinlasi ei saa igavesti jõuga valitseda
ning tõelise riigimehena oli ta valmis
ammendama rahu nimel kõik võimalused.
Neil iisraellastele, palestiinlastele ja regioonile raskeil päevil,
inspireerib Rabini elu ja unistus meid endiselt.
Tema tolleõhtused sõnad on endiselt tõde teie kõigi jaoks.
Oma tänase siiatulekuga näitate te, et rahvas tahab tõeliselt rahu
ja on vastu vägivallale.
Rabini mõrv vapustas mitte üksnes iisraellasi,
vaid ka rahvusvahelist kogukonda,
kes lootis, et endine kindral ja sõjakangelane
suudab palestiinlaste ja juudiriigi vahel rahu saavutada.
Miitingul viibinud iisraellane ütles,
et loodab paremat tulevikku ja palvetab rahu eest.
Tulin täna siia,
sest on Iisraeli peaministri Yitzhak Rabini mõrva 20. aastapäev.
See on tähtis õhtu. Siin toimus kohutav asi.
Palvetan, et tulevik tooks häid ja paremaid asju ning rahu,
kuid võime vaid paremat loota.
1993. a Oslo vaherahulepingut Iisraeli ja palestiinlaste vahel
vahendada aidanud USA ekspresident Bill Clinton
viibis miitingul ja õhutas Iisraeli
järgmiste põlvede nimel rahu taotlema.
Järgmise sammu otsustab see, kas leiate,
et Rabinil oli õigus,
et peate tulevikku oma naabritega jagama,
et peate ka nende lastele võimaluse andma,
et peate rahu eest seisma ja rahu nimel riskimine pole nii tõsine
kui riskida sellest loobumisega.
Need meist, kes teda armastasid ja armastavad teie maad,
palvetavad, et teete õige otsuse.
Miiting tekitas vastuolulisi tundeid seoses rahulootustega.
Vanem põlvkond oli skeptiline
ja nooremad iisraellased väljendasid optimismi.
Minu jaoks oli pöördepunkt 20 aasta eest.
Mul oli siis tunne, et on lootust ja tuleb rahu
ja midagi paremat siin maal.
Olen üsna vana ja siin riigis mitmed sõjad üle elanud.
Mul on mõõt täis ja lootsin tõesti, et tuleb muutus.
Kuid mulle tundub ja ma näen,
et see lootus tundus kaduvat nende kuulidega.
Noorteliikumisena tuleme julget avaldust tegema,
mis ei peakski julge avaldus olema: vägivallal pole meie ühiskonnas kohta
ning koos parem-, vasakpoolsete ja kõikidega võime midagi muuta
ning loodetavasti parema riigi teha.
Nädalavahetusel jätkus vägivald mitme intsidendiga Läänekaldal.
Ühes rammis Palestiina autojuht kolme Iisraeli politseinikku
ja vigastas neid ning põgenes seejärel sündmuskohalt.
Kolme ohvitseri seisund polnud eluohtlik
ja nad toimetati Jeruusalemma haiglasse ravile.
Teises juhtumis püüdis palestiinlane
pussitada piirkonnas toimunud kokkupõrgete ajal
samas kohas IDF sõdurit. Sõdur sai raportite järgi kergelt viga.
Kohalviibinud sõdurid tulistasid ründajat, kes hukkus.
Need on vaid paar näidet mitmest nädalavahetuse rünnakust.
Türgi presidendi Erdogani AK partei võitis enamuse,
mis lubab neil üksi valitseda. See on islamijuhile suur pööre.
See oli Türgis juba teine hääletus viimase viie kuu jooksul,
pärast seda kui AKP kaotas juunis enamuse,
mida nad olid hoidnud alates 2002. a.
Erdogan esitles seda kui võimalust taastada stabiilsus
pingete ajal kurdi mässulistega. Kriitikud kardavad aga
pikka aega valitsenud presidendi pööret autoritaarlusse.
Pärast lühiajalisi arenguid otsustas rahvuslik tahe,
et pole muud väljapääsu kui valida stabiilsus.
Nad otsustasid stabiilsuse kasuks.
Loodan, et tulemus on kasuks
meie rahvale ja riigile.
Veel kord,
tahaksin rahvale tänu avaldada.
Olen tänulik ka valimiste atmosfääri,
demokraatliku küpsuse eest, kuhu meie riik on jõudnud,
ja inimeste rõõmu eest eile õhtul.
Türgi peaminister ja AKP partei esimehe kohusetäitja Davutoglu
õhutas AKP peakorteris Ankaras Türgi poliitilisi parteisid koostööle
uue konstitutsiooni loomiseks,
kus Erdogan tahaks näha täidesaatvat võimu presidendile.
Kutsun kõiki parlamenti pääsenud parteisid
koostama uut põhiseadust usaldusväärse valimissüsteemi,
läbipaistva valitsuse
ja bürokraatiavaba poliitika jaoks.
Töötagem koos kodanliku, liberaalse konstitutsiooni nimel
ja muutkem võimupöördejärgne konstitutsioon.
Me ei too kunagi vabadusi ohvriks julgeolekule.
Ehitame koos uue Türgi,
et säilitada nii vabadused kui julgeolek.
Rõhutan, et meie kodanike ohutus
ning nende sõna- ja usuvabadus on meie kaitse all.
Pärast tänaseid tulemusi ei loobu me rahuprotsessist
ega võitlusest terrorismi vastu.
Türgi islamijuurtega AK partei kogus ligi 50 % häältest,
mis lubab mugavalt kontrollida enamust 550-kohalises parlamendis
ja mis on rohkem,
kui partei ja eksperdid ootasid.
Oli kindlasti võimalus, et valitsev,
president Erdogani AKP partei
võidab ülekaalukalt ja moodustab üksinda
üheparteilise valitsuse,
kuid keegi ei oodanud sellist tulemust.
Nende poolt hääletas ligi 50 % valijaist,
mis on suur võit.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri